تورک دونیاسی‌نین "بیلگه آتاسی"نی آنماق آماجی ایله "23.جو اولوسلارآراسی بایبورت دده قورقود مدنیت و اینجه صنعت شؤلنی" گرچکلشدیریله‌جک.
باشباخانلیق تورک تانیتما فوندو ایله مدنیت و توریزم باخانلیغی‌نین دستگی ایله بایبورت بلدیه‌سی طرفین‌دن تشکیل ائدیلن مراسیم، 14-16 ژوئنده ائدیله‌جک.
"تورک دونیاسی‌نین 'بیلگه آتاسی' دده قورقود، اوغوزلارین قایی و بایات بویلاریندان‌ گلیر. 570-632.جی ایللر آراسیندا حضرت محمد دؤورونده یاشادیغی روایت ائدیلن دده قورقود، بوتون تورک بوی‌لاری‌نین آتاسی و داهی‌سی اولا‌راق بیلینیر. تورک حماسی ناغیللاریندا و خالق حکایه‌لرینده، دده قورقود آدینا و اونون مؤجزه سؤزلرینه راست گلینیر.
بو حکایه‌لرده گؤزل و حیکمت‌لی سؤزلر، تورک‌لرین تاریخینه عاید روایت‌لر، خان و بی‌لر حاقیندا مدحیه‌لر، تورک تؤره‌سینه عاید بیر چوخ قونولار ایشلنه‌رک، یاخشییا اؤولور، پیس تنقید ائدیلیر. هر اؤیکونون سونوندا قوپوزویلا اورتایا چیخان دده قورقود، اوغوز بی‌لرینه، بوی‌لارینا دعا‌لار اوخویور، شعیرلر و بیلگه‌جه سؤزلر سؤیله‌ییر. بو حکایه‌لرده، تورک بوی‌لاری‌نین ساواش‌لاری، باریش‌لاری، عائله و ائگیتیم یاپیسی، اوستون اخلاقی و کاراکتر ساغلام‌لیغی دا وورغولانیر.
اصل آدی کیتاب دده‌م قورقود علی لسان طایفه‌ی اوغوزان (اوغوزلارین دیلی ایله دده‌م قورقود کیتابی) اولان و عربجه یازیلمیش 12 حماسی حکایه‌نین یئر آلدیغی اساس نوسخه آلمانیادا درسدن کیتاب‌خاناسیندا، 6 حیکایه‌لیک ایکینجی نوسخه ایسه واتیکان کیتاب‌خاناسیندادیر.
